Μιχαήλ Αναστασάκης

Ο Μιχαήλ Αναστασάκης (1871 - 1967) ήταν Έλληνας γιατρός, αγωνιστής και συγγραφέας. Υπηρέτησε ως βουλευτής Χανίων.

 Βιογραφία 
Γεννήθηκε και πέθανε στο χωριό Σπηλιά Χανίων. Σπούδασε Ιατρική στο Πανεπιστήμιο των Αθηνών και ενώ ήταν ακόμα φοιτητής, άρχισε να οργανώνεται στο απελευθερωτικό κίνημα της Κρήτης. Έλαβε μέρος σε όλες σχεδόν τις μάχες στο νομό Χανίων, την περίοδο 1896-97. Ως ιατρός πήρε μέρος και στον Μακεδονικό Αγώνα, στη διάρκεια του οποίου τραυματίστηκε σοβαρά το 1912, κατά τη Μάχη της Σιάτιστας.Κρήτη, Το Αφιέρωμα, Σειρά Α,  Βιογραφίες, εκδ. οίκος Αρσινόη, 1985, σελ. 23.
Ασχολήθηκε με την Τοπική Αυτοδιοίκηση και εξελέγη Δήμαρχος Κολυμβαρίου και βουλευτής Χανίων.  Κατά τη Μάχη της Κρήτης οργάνωσε τις αντιστασιακές ομάδες εναντίον των Γερμανών και σώθηκε από θαύμα.Βιογραφία του Μιχαήλ Αναστασάκη, 9-6-2010, ανάκτηση 8-11-2014.

 Έργα 
"Ιστορία της Κισσάμου"
"Αι Αξίαι της Κισσάμου"
"Ημερολόγιο της Κατοχής"

 Παραπομπές 

Κατηγορία:Βουλευτές Χανίων
Κατηγορία:Έλληνες αντιστασιακοί
Κατηγορία:Έλληνες ιατροί του 19ου αιώνα
Κατηγορία:Έλληνες ιατροί του 20ού αιώνα